cyanic-selkie/wikianc huggingface dataset:
Περιφέρεια Αρούσα
Μεγάλες πόλεις περιλαμβάνει προς τα βόρεια τις Μοντούλι (Monduli), Ναμάνγκα (Namanga), Λονγκίντο (Longido) και Λολιόντο (Loliondo), προς τα δυτικά τις Μτο ουά Μπου (Mto wa Mbu) και Καράτου (Karatu) και προς τα ανατολικά την Ούσα Ρίβερ (Usa River). Η περιοχή είναι συγκρίσιμη σε μέγεθος με την σε συνδυασμό χερσαίων και υδάτινων περιοχών πολιτεία Μέριλαντ των ΗΠΑ.
Η Περιφέρεια Αρούσα (Arusha Region), είναι ένας παγκόσμιος τουριστικός προορισμός και αποτελεί το κέντρο του σιρκουί των σαφάρι στη βόρεια Τανζανία. Τα εθνικά πάρκα και τα προστατευόμενα σε αυτήν την περιφέρεια περιλαμβάνουν:
Τα ευρήματα των 600-ετών λίθινων δομών που βρέθηκαν στην Engaruka, ακριβώς έξω από το χωματόδρομο ανάμεσα στη Μτο ουά Μπου (Mto wa Mbu) και τη Λίμνη Νάτρον (Lake Natron). Με Δείκτη Ανθρώπινης Ανάπτυξης (Human Development Index (HDI)) το 0,721, η Αρούσα (Arusha) είναι μία από τις πιο αναπτυγμένες περιφέρειες της Τανζανίας.
Ιστορία
Μεγάλο τμήμα από την παρούσα περιφέρεια της Αρούσα, χρησιμοποιείτο ως γη των Μαασάι. Οι Μαασάι παραμένουν η κυρίαρχη κοινότητα στην περιφέρεια. Η επιρροή τους, αντικατοπτρίζεται στις παρούσες ονομασίες των πόλεων, στον πολιτισμό της περιφέρειας, στην κουζίνα και στα γεωγραφικά χαρακτηριστικά.
Η διοικητική περιφέρεια της Αρούσα υπήρχε το 1922, ενώ η ηπειρωτική Τανζανία ήταν μια Βρετανική εντολή, υπό την Κοινωνία των Εθνών και γνωστή ως Τανγκανίκα. Το 1948, η περιφέρεια ήταν στη Βόρεια Επαρχία, η οποία σήμερα περιλαμβάνει τις περιφέρειες της Μανυάρα (Manyara Region) και Κιλιμαντζάρο (Kilimanjaro Region). Το 1966, υπό τη νέα ανεξάρτητη κυβέρνηση της Τανζανίας, δόθηκε στην Αρούσα (Arusha) το δικό της περιφερειακό καθεστώς.
Το 2002, η Περιφέρεια Αρούσα (Arusha Region) χωρίστηκε και έτσι δημιουργήθηκε η Περιφέρεια Μανυάρα (Manyara Region). Τμήματα των περιοχών του Κιτέτο (Kiteto), Μπαμπάτι (Babati), Μπούλου (Mbulu), Χάνανγκ (Hanang) και ένα μικρό τμήμα της Περιοχής Μοντούλι (Monduli), ενσωματώθηκαν στην Περιφέρεια Μανυάρα (Manyara Region).
Από το 1966 έως το 2002, η Αρούσα ήταν η μεγαλύτερη περιφέρεια στην Τανζανία.
Γεωγραφία
thumb|250px|left|Το Όρος Μέρου (Mount Meru). Η Μεγάλη Ρηξιγενής Κοιλάδα (Great Rift Valley), διαπερνά από το μέσον της περιφέρειας, με κατεύθυνση από το βορρά προς το νότο. Το όρος Ολντοΐνιο Λένγκαϊ (Oldonyo Lengai) (Βουνό του Θεού στην γλώσσα των Μαασάι), είναι ένα ενεργό ηφαίστειο στο βόρειο τμήμα της Προστατευόμενης Περιοχής Νγκορονγκόρο (Ngorongoro Conservation Area). Τα υψόμετρα σε όλη την περιφέρεια ποικίλλουν ευρέως, αλλά πολλά κυμαίνονται από τα 900 έως τα 1.600 μέτρα (3.000 - 5.200 ft).
Το Όρος Μέρου (Mount Meru), το δεύτερο υψηλότερο βουνό στην Τανζανία μετά από το Όρος Κιλιμαντζάρο, φθάνει τα 4.562,13 m (14.968 ft). Η Περιφέρεια Αρούσα (Arusha Region), έχει το μεγαλύτερο αριθμό κρατήρων και ανενεργών ηφαιστείων στην Τανζανία. Άλλα γεωγραφικά χαρακτηριστικά περιλαμβάνουν τα Όρη Μοντούλι (Monduli Mountains), το Όρος Λουλμαλάσιν (Mount Loolmalasin), το Όρος Λονγκίντο (Mount Longido) και το Φαράγγι Ολντουβάι (Olduvai Gorge).
Η πόλη της Αρούσα, η πρωτεύουσα της περιφέρειας, βρίσκεται στους νότιους πρόποδες του Όρους Μέρου. Η πλειοψηφία των κατοίκων της Αρούσα, ζουν στην πόλη και το νοτιοανατολικό τμήμα της Περιφέρειας Αρούσα.
Δημογραφικά στοιχεία
thumb|250px|left|[[Κοτόπουλο ψητό (kuku choma), τσιπς και μπανάνα ψητή (ndizi choma).]] Σύμφωνα με την Εθνική Απογραφή της Τανζανίας του 2012, ο πληθυσμός στην Περιφέρεια Αρούσα (Arusha Region) ήταν 1.694.310 άτομα.
Η περιφέρεια κατοικείται από ποικίλες εθνογλωσσικές ομάδες και κοινότητες. Μεταξύ αυτών είναι οι: Ιράκου (Iraqw), Αρούσα (Arusha), Μαασάι (Maasai), Ουαμέρου (Wameru), Σόντζο (Sonjo), Τσάγκα (Chagga), Πάρε (Pare) και Νγκούου (Nguu).
Πολιτισμός και μαγειρική
Το Nyama Choma (κυριολ. κρέας ψητό), το μπαρμπεκιού της βόρειας Τανζανίας, είναι ένα πολύ δημοφιλές πιάτο σε ορισμένες κοινότητες της Περιφέρειας Αρούσα (Arusha Region), ιδιαιτέρως στους Μαασάι. Το Nyama Choma, κανονικά προσφέρεται με σάλτσα pilipili (κυριολ. πιπέρι) και κρύα τοπική μπύρα ή αναψυκτικό.
Οι ασχολίες κλπ. των πρώτων ξένων - Ελλήνων αποίκων
Το ενδιαφέρον είναι ότι σε άλλα μέρη του κόσμου οι περισσότεροι Έλληνες στη διασπορά, δημιούργησαν την καριέρα τους στο εμπόριο και στις επιχειρήσεις εστίασης (ξενοδοχεία και εστιατόρια). Στην Τανγκανίκα όμως, η πλειοψηφία των Ελλήνων έγιναν κατασκευαστές σιδηροδρόμων και αργότερα διευθυντές φυτειών, ιδιοκτήτες φυτειών σε σχοινοκτήματα στην Τάνγκα (Tanga) και στο Μορογκόρο (Morogoro), ξεκίνησαν τις φυτείες του καφέ και τις μικτές φυτείες πέριξ του Μόσι (Moshi) και της Αρούσα (Arusha) ή την καλλιέργεια του καπνού στην Ιρίνγκα (Iringa). Αυτοί οι Έλληνες διεκδικούν τη δική τους θέση στην αποικιακή κοινωνία, εκμεταλλευόμενοι τη ρευστότητα και την ασάφεια των αποικιακών ιεραρχιών, οι οποίες διαδραματίζουν διαφορετικές αξιώσεις ότι είναι είτε Ευρωπαίοι, είτε Έλληνες είτε άνθρωποι που είναι ικανότεροι να κατανοήσουν και να συνεργαστούν με τους Αφρικανούς απ' ότι οι Γερμανοί, οι Άγγλοι και οι Ινδοί, λόγω της έλλειψης των φυλετικών διακρίσεων και της κατανόησής των στην εκτεταμένη οικογενειακή ζωή.
Η Περιφέρεια της Αρούσα έχει εδάφη πλούσια και παραγωγικά. Εκτός του καφέ, παράγει επίσης και σε μεγάλες ποσότητες: δημητριακά, (σιτάρι, αραβόσιτο, φασόλια, μπιζέλια) καθώς επίσης και ηλιοτρόπιο και λίγο πύρεθρο. Μέχρι το 1948, ήταν η πρώτη σε παραγωγή παπαΐνης περιοχή, σε ολόκληρη τη Χώρα, στη συνέχεια όμως, επειδή έπεσε η τιμή της, οι κτηματίες στράφηκαν προς άλλες καλλιέργειες και παρόλο που στη συνέχεια η τιμή της επανήλθε σε ικανοποιητικά επίπεδα, οι γεωργοί δίσταζαν, φοβούμενοι επανάληψη της πτώσης στη τιμή της. Θεωρείται δε και όχι αδίκως, ως η ωραιότερη πόλης της Χώρας. Η περιβάλλουσα την Αρούσα φύση, με τα πυκνόφυτα, αιωνόβια, αειθαλή της δέντρα, τα κεφεδοκτήματα, τις πολλές και πυκνές μπανανοφυτείες, το εντυπωσιακό Όρος Μέρου και τους ποιητικούς γηλόφους, δίνουν στην όλη περιοχή μια αίσθηση ρομαντική και συνάμα ποιητική.
Η περιοχή εκτός των Γερμανών και όταν αυτοί εκδιώχθηκαν το 1916 από τους Άγγλους, άρχισε να εποικίζεται σταδιακά από Ευρωπαίους όλων των εθνικοτήτων.
Σημαντικός άποικος ήταν ένας Αγγλοεβραίος ονόματι Bloom, του οποίου η φυτεία, αριθμούσε πάνω από 1.000.000 δέντρα καφέ, άλλος σημαντικότατος άποικος της περιοχής, ήταν ο Δρ. Τζων Τ.Ουίλλιαμσον (Dr. John Thoburn Williamson), ο "Βασιλεύς" των διαμαντιών Williamson. Στην περιοχή, εισέρρευσε πέραν των Ευρωπαίων και πλήθος Ινδών· και οι οποίοι ασχολήθηκαν κυρίως με το εμπόριο. Ο πρώτος Έλληνας που ξεκίνησε την καλλιέργεια του καφέ, ήταν κάποιος Μιχαήλ Μιχαλάκης (από την Κάτω Παναγιά, Μ. Ασίας), ο οποίος εγκαταστάθηκε στην περιοχή Ντουρούμα (Duruma) όπου έκτισε και την οικία του.
Παρακάτω, αναφέρονται ορισμένοι από τους Έλληνες οι οποίοι κατοικούσαν στην περιοχή κατά το 1950+: • 3
Δρόμοι
thumb|250px|right|Το μνημείο Uhuru (Ανεξαρτησίας) στην [[Αρούσα.]] Η οδός Α-23 Αρούσα-Χίμο, διασχίζει με κατεύθυνση ανατολικά-δυτικά και εισέρχεται στην περιοχή πλησίον του Διεθνούς Αεροδρομίου Κιλιμαντζάρο (Kilimanjaro International Airport). Συνδέει την Αρούσα με το Μόσι και εν συνεχεία με το Χίμο στα σύνορα της Κένυα. Αυτή η οδός, τελειώνει στη διασταύρωσή της με την οδό Α-104 στο κέντρο της Αρούσα.
Η οδός Α-104, κατευθύνεται βορείως, δυτικά του Όρους Μέρου (Mount Meru), από την Αρούσα προς το Λονγκίντο (Longido) και τη Ναμάνγκα (Namanga) στα σύνορα της Κένυα πριν συνεχίσει προς Ναϊρόμπι (Nairobi). Η οδός Α-104, επίσης κατευθύνεται προς τα δυτικά πέρα από το Μοντούλι (Monduli) στη διασταύρωσή της στο Μακουγιούνι (Makuyuni) με την οδό Β-144 η οποία οδηγεί προς το Mto wa Mbu και την Προστατευόμενη Περιοχή Νγκορονγκόρο (Ngorongoro Conservation Area). Κατόπιν, η οδός Α-104 στρίβει νοτίως προς τα ανατολικά της Λίμνης Μανυάρα (Lake Manyara) και συνεχίζει προς το Μπαμπάτι (Babati) και τη Ντοντόμα (Dodoma).
Τα περισσότερα χερσαία ταξίδια γίνονται με το λεωφορείο από την πόλη της Αρούσα. Εντός της πόλης και μεταξύ μικρότερων πόλεων, χρησιμοποιούνται και λειτουργούν ιδιόκτητα dala-dalas (mini-bus).
Πλωτές μεταφορές
Η περιοχή είναι περίκλειστη από την ξηρά και δεν υπάρχουν πλωτοί ποταμοί. Οι μεγαλύτερες λίμνες της Ρηξιγενής Κοιλάδας (Rift Valley), δεν χρησιμοποιούνται για μεταφορές. Στην περιφέρεια υπάρχουν οι Λίμνες: Εϋάσι (Eyasi), Νάτρον (Natron), Ντουλούτι (Duluti), Εμπακάαϊ (Empakaai) και Μομέλλα (Momella).
Αεροδρόμια
thumb|250px|left|Αεροδρόμιο Αρούσα (~ 2012). Στην Περιφέρεια Αρούσα υπάρχει το Διεθνές Αεροδρόμιο Κιλιμάντζαρο (Kilimanjaro International Airport), το οποίο εξυπηρετεί τις πόλεις Μόσι (Moshi) και Αρούσα (Arusha). Εξυπηρετείται από τους παρακάτω διεθνείς μεταφορείς: Airkenya Express, Air Uganda, Condor, Edelweiss Air, Ethiopian Airlines, Kenya Airways, KLM, Precision Air, Qatar Airways, RwandAir, Safarilink Aviation και Turkish Airlines. Επίσης, το Αεροδρόμιο Αρούσα (Αεροδρόμιο Κισόνγκο - (Kisongo Airport)), το οποίο εξυπηρετεί μικρά, μεσαία και ιδιωτικά αεροπλάνα τα περισσότερα προς ελκυστικές περιοχές όπως το Εθνικό Πάρκο Σερενγκέτι (Serengeti National Park), Σερονέρα (Seronera), Ντούτου (Ndutu), Ζανζιβάρη κλπ. Τα αεροσκάφη που χρησιμοποιούν το Αεροδρόμιο Κισόνγκο (Kisongo Airport), περιλαμβάνουν τα: Coastal Air, Flying Doctors, AMREF, Precision Air, TFC, Auric Air, Grumeti Air και άλλα προσωπικά αεροσκάφη.
Περιφερειακοί επίτροποι
Ο διοικητικός προϊστάμενος της περιφέρειας είναι ο περιφερειακός επίτροπος. Όσοι έχουν υπηρετήσει ως περιφερειακοί επίτροποι για την περιοχή αυτή είναι:
Σημειώσεις
<references responsive="0" group="Σημ." /> <references group="Παρ. Σημ." />
Εξωτερικοί σύνδεσμοι
Αρουσα
Σπύρος Λάμπρου
Ο Σπύρος Λάμπρου (γεν. 31 Μαρτίου 1975) είναι Έλληνας δημοσιογράφος, παρουσιαστής ειδήσεων και ραδιοφωνικός παραγωγός.
Βιογραφία
Γεννημένος στις 31 Μαρτίου 1975, έλκει την καταγωγή του από τα Δολιανά Αρκαδίας από την πλευρά της μητέρας του.
Παντρεύτηκε την Τίνα Σκουρλή ανήμερα των Χριστουγέννων του 2010, στον Ιερό Ναό της Αναλήψεως στο Κορωπί, τόπο διαμονής τους. Κουμπάροι του ζεύγους είναι ο Ζήσης Μούσιος και η σύζυγός του Τίνα Γεωργάκη, επίσης δημοσιογράφοι. Έχει δύο παιδιά: την κόρη Ειρήνη και τον μικρότερο γιο, Σωτήρη.
Επαγγελματική σταδιοδρομία
Ξεκίνησε τη σταδιοδρομία του το 1998 στο Mega Channel. Μετακόμισε στον Alpha το 2003, ενώ από τον Σεπτέμβριο του 2020 εργάζεται στο Star Channel, όπου παρουσιάζει το κεντρικό δελτίο ειδήσεων του Σαββατοκύριακου.
Το πρώτο του ζωντανό ρεπορτάζ ήταν στη συναυλία των Rolling Stones στην Ελλάδα.
Έχει καλύψει δημοσιογραφικά τον πόλεμο στο Ιράκ, τις φωτιές στην Ηλεία και τις πυρκαγιές στην Αττική το 2018.
Έχει παρουσιάσει πρωινές ενημερωτικές εκπομπές στον Alpha, όπως: «Πάνω στην Ώρα» (2009-2011) και «Alpha Ρεπορτάζ» (2017-2019).
Παραπομπές
Κατηγορία:Έλληνες δημοσιογράφοι Κατηγορία:Δημοσιογράφοι στο ραδιόφωνο
Ο Φυγάς του Μέλλοντος
Το Ο Φυγάς του Μέλλοντος είναι Καναδέζικο-Αμερικάνικο κυβερνοπάνκ θρίλερ δράσης παραγωγής 1995, σε σκηνοθεσία Ρομπέρ Λόνγκο στο σκηνοθετικό του ντεμπούτο. Πρωταγωνιστούν οι Κιάνου Ριβς και Ντολφ Λούντγκρεν. Η ταινία βασίζεται στο ομώνυμο διήγημα του Γουίλιαμ Γκίμπσον. Ο Κιάνου Ριβς υποδύεται τον ομότιτλο χαρακτήρα, έναν άντρα με κυβερνητικό εγκεφαλικό εμφύτευμα σχεδιασμένο για αποθήκευση πληροφοριών. Η ταινία απεικονίζει την δυστοπική ιδέα του Γκίμπσον για το μέλλον, με την κυριαρχία του κόσμου από μεγάλες επιχειρήσεις και με ισχυρές επιρροές από την Ανατολική Ασία. Αυτή ήταν η τελευταία κινηματογραφική ταινία στην οποία συμμετείχε ο Ντολφ Λούντγκρεν πριν το Οι Αναλώσιμοι (2010).
Η ταινία γυρίστηκε σε τοποθεσίες στον Καναδά, με τις πόλεις Τορόντο και Μόντρεαλ να εκμεταλλεύονται για την αναπαράσταση των πόλεων Νιούαρκ και Πεκίνο στην ταινία. Τοπικές τοποθεσίες, συμπεριλαμβανομένου του Union Station στο Τορόντο και της Γέφυρας Ζακ Καρτιέ στο Μόντρεαλ, εμφανίζονται.
Η ταινία έκανε πρεμιέρα στην Ιαπωνία στις 15 Απριλίου 1995, σε εκδοχή μεγαλύτερης διάρκειας (103 λεπτά), που συμπεριλαμβάνει μουσική του Μάικλ Ντέινα και διαφορετικό μοντάζ. Η ταινία κυκλοφόρησε στις Ηνωμένες Πολιτείες στις 26 Μαΐου 1995, και στην Ελλάδα στις 16 Φεβρουαρίου 1996.
Πλοκή
Το 2021, η κοινωνία ασχολείται πολύ με την χρήση του εικονικού Διαδικτύου, η οποία έχει μια εκφυλιστική επίδραση ονόματι Σύνδρομο Εξασθένησης Νεύρων (ΣΕΝ). Επίσης, έχει καταληφθεί από μεγάλες επιχειρήσεις, πολλές από τις οποίες έχουν έδρα στην ανατολική Ασία. Στην Ιαπωνία, η οικογένεια οργανωμένου εγκλήματος Γιακούζα χρησιμοποιείται για επιβολή. Για αυτόν τον λόγο, η μεταφορά δεδομένων είναι επικίνδυνη υπόθεση.
ο Τζόνι είναι ένας «μνημονικός κούριερ» με μια συσκευή αποθήκευσης δεδομένων εμφυτευμένη στον εγκέφαλο του, επιτρέποντάς του να μεταφέρει διακριτικά πληροφορίες που παραείναι ευαίσθητες για να μεταφερθούν στον Ιστό, η εικονικής πραγματικότητας εκδοχή του Διαδικτύου. Ενώ είναι επικερδής, το εμφύτευμα έχει κοστίσει στον Τζόνι τις αναμνήσεις της παιδικής του ηλικίας και επιδιώκει να αφαιρέσει το εμφύτευμα για να ξανακερδίσει τις αναμνήσεις του. Ο διαχειριστής του, ο Ράλφι, του αναθέτει μία ακόμη δουλειά που θα κάλυπτε τα έξοδα της επιχείρησης (τα οποία είναι εξαιρετικά ακριβά), στέλνοντας τον Τζόνι στο Πεκίνο για να συλλέξει τις νεότερες πληροφορίες. Ο Τζόνι λέγεται ότι οι πληροφορίες υπερβαίνουν την τρέχουσα χωρητικότητα μνήμης των 80 γιγαμπάιτ, αλλά αποκτά μια μονάδα συμπίεσης που διπλασιάζει αποτελεσματικά το ποσό που μπορεί να κρατήσει.
Συναντιέται με τον πελάτη, μια ομάδα φρενών επιστημόνων που του λένε ότι θέλουν να μεταφέρει 320 γιγαμπάιτ μνήμης. Ο Τζόνι δέχεται, γνωρίζοντας ότι τα υπερχειλισμένα δεδομένα θα φορτωθούν κατευθείαν στον εγκέφαλό του, κάτι που μπορεί να προκαλέσει ψυχική βλάβη και θάνατο σε περίπτωση μη απομάκρυνσης μέσα σε λίγες μέρες. Ο Τζόνι μεταφορτώνει τα δεδομένα στο χώρο αποθήκευσης του, με τους επιστήμονες να επιλέγουν τρεις τυχαίες εικόνες από μια τηλεοπτική οθόνη για να τις χρησιμοποιήσουν ως κλειδί κρυπτογράφησης. Ακριβώς την στιγμή που οι επιστήμονες πρόκειται να στείλουν το κλειδί στον παραλήπτη των δεδομένων στο Νιούαρκ, Νιου Τζέρσεϊ, σφαγιάζονται από τους Γιακούζα. Ο Τζόνι καταφέρνει να δραπετεύσει με ένα τμήμα του κλειδιού κρυπτογράφησης.
Κατά την επιστροφή του στο Νιούαρκ, ο Τζόνι καταδιώκεται από την Φάρμακομ, μια παγκόσμια φαρμακολογική εταιρεία. Ο διευθυντής της ονόματι Τακαχάσι προσέλαβε τους Γιακούζα για να τις ανακτήσουν. Ωστόσο, οι Γιακούζα, με επικεφαλής τον Σίντζι, θέλουν να πάρουν τα δεδομένα και να τα διεκδικήσουν. Ο Φάρμακομ το ανακαλύπτει και αναθέτει στο Καρλ, τον Ιεροκήρυκα της Οδού, για να ανακτήσει το κεφάλι του Τζόνι. Ο Τζόνι βρίσκει τον Ράλφι υπό την δούλεψη των Γιακούζα και προετοιμάζεται να τον σκοτώσει για να ανακτήσει τη μονάδα αποθήκευσης, αλλά ο Τζόνι διασώζεται από την Τζέιν, μια κυβερνητικά-βελτιωμένη σωματοφύλακας, με βοήθεια από τους αντιεξουσιαστικούς Ταπεινούς και τον αρχηγό τους, Τζέι-Μπον. Η Τζέιν οδηγεί τον Τζόνι στον Σπάιντερ, έναν γιατρό που εγκατέστησε τα εμφυτεύματα της Τζέιν. Ο Σπάιντερ αποκαλύπτει ότι αυτός και οι σύμμαχοί του ήταν ο επιδιωκόμενος αποδέκτης των δεδομένων που έχει ο Τζόνι, τα οποία πιστεύουν ότι είναι η θεραπεία για το ΣΕΝ, μια πανούκλα που καταστρέφει την ανθρωπότητα εξαιτίας της υπερβολικής εξάρτησης από την τεχνολογία. Ο Σπάιντερ ισχυρίζεται ότι η Φάρμακομ ανακάλυψε τη θεραπεία, αλλά αρνήθηκε να το δημοσιεύσει, επωφελούμενη από το κόστος μετριασμού των επιπτώσεων του ΣΕΝ. Χωρίς το πλήρες κλειδί κρυπτογράφησης, ο Σπάιντερ δεν μπορεί να ανακτήσει τα δεδομένα ούτε να αφαιρέσει με ασφάλεια το εμφύτευμα χωρίς να σκοτώσει τον Σπάιντερ ή να καταστρέψει τα δεδομένα και προτείνει να δει τον Τζόουνς στη βάση των Ταπεινών, τον Παράδεισο. Ο Κάρλ ακολουθεί τον Τζόνι στην κλινική και σκοτώνει τον Σπάιντερ, αλλά ο Τζόνι και η Τζέιν διαφεύγουν.
Σαμπονέρ
Το Σαμπονέρ είναι κοινότητα στο διαμέρισμα Ωτ-Γκαρόν στη Γαλλία. Βρίσκεται στο νοτιοδυτικό μέρος της χώρας, στην περιφέρεια της Οξιτανίας. Την περίοδο 2008-2014, δήμαρχος ήταν η Μισέλ Βαλέτ. Το 2008, ο πληθυσμός ήταν 285 κάτοικοι.
Ο Φυγάς του Μέλλοντος
Πλοκή
Στον Παράδεισο, βρίσκουν ότι ο Τζόουνς είναι ένα δελφίνι που χρησιμοποίησε κάποτε το Ναυτικό για τις περί αποκρυπτογράφησης ικανότητές του. Ο Τζόουνς επιχειρεί να ανακαλύψει το υπόλοιπο κλειδί κρυπτογράφησης στα δεδομένα, αλλά ο Παράδεισος επιτίθεται σύντομα από τους Γιακούζα, τις δυνάμεις του Τακαχάσι και τον Ιεροκήρυκα. Ο Τζόνι, η Τζέιν και οι Ταπεινοί αγωνίζονται και στις τρεις ομάδες και βγαίνουν νικητές, σκοτώνοντας τον Σίντζι, τον Ιεροκήρυκα και τους πράκτορες τους. Ο Τακαχάσι, ο οποίος πυροβολήθηκε στο διασταυρούμενα πυρά, παρέχει στον Τζόνι, σε μια πεθαμένη χειρονομία, ένα μέρος του εναπομείναντος κλειδιού. Ενώ αυτό βοηθάει, ο Τζέι-Μπον του λέει ότι πρέπει να «χακάρει τον δικό του εγκέφαλο» για να βρει το τελευταίο τμήμα, ξεκλειδώνοντας τα δεδομένα έτσι ώστε οι Ταπεινοί να μπορούν να τα κατεβάσουν και να τα μεταδώσουν σε όλη την υδρόγειο.
Σαμπονέρ
Εξωτερικοί σύνδεσμοι
Κατηγορία:Κοινότητες της Γαλλίας
Ο Φυγάς του Μέλλοντος
Διαφορές από το βασιζόμενο διήγημα
Η ιστορία στην ταινία αποκλίνει σημαντικά από το διήγημα, κυρίως μετατρέποντας τον Τζόνι, όχι την συνεργάτιδα σωματοφύλακά του, στον πρωταγωνιστικό ρόλο δράσης. Η ταινία μετασχηματίζει τη Μόλι Μίλιονς σε Τζέιν, καθώς τα κινηματογραφικά δικαιώματα της Μόλι ανήκαν σε μια εταιρεία μη συνδεδεμένη με τους παραγωγούς της ταινίας.
Το Σύνδρομο Εξασθένησης Νεύρων (ΣΕΝ) είναι μια φανταστική ασθένεια στην ταινία, που δεν υπάρχει στο διήγημα. Το ΣΕΝ, που ονομάζεται επίσης ως το «μαύρο ρίγος», προκαλείται από υπερβολική έκθεση σε ηλεκτρομαγνητική ακτινοβολία από πανταχού παρόντες τεχνολογικές συσκευές και παρουσιάζεται ως μια επιθετική επιδημία που επηρεάζει τον κόσμο στο μέλλον. Η πλοκή της ταινίας περιστρέφεται γύρω από τη μία φαρμακοβιομηχανία που βρήκε μια θεραπεία, αλλά επιλέγει να την αποκρύψει από το κοινό υπέρ ενός πιο προσοδοφόρου προγράμματος θεραπείας. Η εξάρτηση του δελφινιού του ναυτικού Τζόους στην ηρωίνη ήταν μια από τις πολλές σκηνές που κόπηκαν κατά τη διαδικασία επεξεργασίας. Οι ειδήσεις από τους συμβιβασμούς του σεναρίου προκάλεσαν ανησυχίες πριν από την κυκλοφορία, ότι η ταινία θα αποδειχθεί απογοήτευση για τους σκληρούς οπαδούς του κυβερνοπάνκ, έναν φόβο ο οποίος τελικά επιβεβαιώθηκε από την υποδοχή της ταινίας.
Γιαπωνέζικη κυκλοφορία
Η ταινία κυκλοφόρησε πρώτα στην Ιαπωνία, σε μια έκδοση πιο κοντά στο όραμα του σκηνοθέτη.
Το ιαπωνικό soundtrack συγκροτήθηκε από τον Μάικλ Ντέινα αλλά επαναπροσδιορίστηκε από τον Μπράντ Φίντελ για τη διεθνή έκδοση. Περιέχει επίσης κομμάτια από ανεξάρτητη βιομηχανική μπάντα που είχε αρχικά καταγράψει μουσικό σκορ για τον Ρομπέρ Λόνγκο που είχε απορριφθεί.
Υπάρχουν τρεις εκτεταμένες σκηνές που περιστρέφονται γύρω από τον χαρακτήρα του Τακαχάσι, καθώς ο ηθοποιός που απεικονίζει, ο Τακέσι Κιτάνο, είναι δημοφιλής διασκεδαστής/σκηνοθέτης/ηθοποιός στην Ιαπωνία. Αυτές οι σκηνές περιλαμβάνουν τον Τακαχάσι να κάθεται στο δωμάτιο της κόρης του, βλέποντας ένα τρισδιάστατο ολόγραμμα της κόρης του που παίζει, να βλέπει μια βιντεοκασέτα της κόρης του, ενώ διαλογίζεται, και να σκοτώνει δύο από τα αδέρφια του Σίντζι ως τιμωρία επειδή βρέθηκαν υπό την δούλεψή του χωρίς άδεια.
Υπάρχουν πολλές άλλες διαφορές στην γιαπωνέζικη έκδοση. Δεν υπάρχει εφέ λέιζερ στο κείμενο αρχής, το οποίο είναι απλό, λευκό και κυλίεται. Η σκηνή στα πρώτα λεπτά με τους διαδηλωτές είναι μεγαλύτερη, με εκτεταμένες λήψεις γερανών και τη φωνή ενός δημοσιογράφου ειδήσεων στο παρασκήνιο. Υπάρχει μια προστιθέμενη σκηνή στο ξενοδοχείο στο Πεκίνο, όπου ο Τζόνι αποκτά τον «διπλασιαστή μνήμης» από έναν ντίλερ που τον ενημερώνει ότι δεν μπόρεσε να πάρει μια αναβάθμιση τόσο προηγμένη όσο αρχικά συμφωνήθηκε. Στη σκηνή στην ανδρική τουαλέτα στο club όπου ο Ράλφι φωνάζει στην σωματοφύλακα του για το χτύπημα του Τζόνι στο κεφάλι, ο σωματοφύλακας δηλώνει ότι ήταν πολύ καιρό από τότε που αυτή βρισκόταν σε αυτό το δωμάτιο. Στο βιβλίο, οι Σκυλοαδελφές (σωματοφύλακες) είναι μυϊκές μοσχευμένες δημιουργίες και είναι εραστές, εκ των οποίων ο ένας ήταν αρχικά άνδρας. Η Τζέιν αναφέρεται στη χειροβομβίδα της ως «ανοιχτήρι μπουκαλιών» σε δύο διαφορετικές περιπτώσεις έναντι του διαλόγου στην Αμερικάνικη έκδοση όπου αναφέρεται απλώς ως χειροβομβίδα. Ο Ιεροκήρυκας της Οδού (επίσης γνωστός ως ως Καρλ Χόνινγκ, υποδυόμενος από τον Ντολφ Λούντγκρεν) εμφανίζεται σε μια πρόσθετη σκηνή όπου απευθύνεται στους οπαδούς του όπου ισχυρίζεται ότι «έχει πληγεί από την ασθένεια που καταβροχίζει τις ασημένιες οδούς της ψυχής», και έχει θεραπευθεί από τον Κύριο που τον καθιστά «μετα-άνθρωπο». Παρατηρεί, στη συνέχεια, ότι οι πράκτορες του Τακαχάσι φτάνουν με ένα κρυογενικό δοχείο (για το κεφάλι του Τζόνι) και λέει στους οπαδούς του ότι πρέπει τώρα να τους αφήσει να διαλογιστεί. Σε όλη την ταινία, ο χαρακτήρας του έχει μερικές επιπλέον φράσεις που φψνάζει κατά την διάρκεια σκηνών δράσης.
Υπάρχουν μικρές προσθήκες (συνήθως λιγότερες από ένα δευτερόλεπτο ή δύο σε μήκος) σε όλη την ταινία. Οι σκηνές όπου τα στρατεύματα κατακλύζουν τη γέφυρα κοντά έχουν τροποποιηθεί καταλήγοντας σε μια ελαφρώς διαφορετική σειρά γεγονότων. Η τελευταία «hack your own brain» (χάκαρε το μυαλό σου) σκηνή έχει επίσης τροποποιηθεί με την προσθήκη αλλαγμένου διαλόγου.
Προώθηση
Ο Φυγάς του Μέλλοντος προβλήθηκε με υπερηφάνεια από τη Sony ως κινηματογραφικό έργο απαράμιλης εταιρικής συνέργειας. Παράλληλα με την κυκλοφορία της ταινίας από την Sony Pictures, το soundtrack της κυκλοφόρησε από τη θυγατρική της Sony Columbia Records, ενώ η Sony ImageWorks, το τμήμα ψηφιακών εφέ της Sony, εξέδωσε έκδοση σε βιντεοπαιχνίδι CD-ROM για DOS, Mac και Windows 3.x. Το βιντεοπαιχνίδι Johnny Mnemonic, το οποίο αναπτύχθηκε από την Evolutionary Publishing, Inc. σε σκηνοθεσία του Ντάγκλας Γκαιέτον, πρόσφερε μια πρωτοποριακή διεπαφή και ένα βίντεο πλήρης αφήγησης και παζλ 90 λεπτών. Η έκδοση για το Mega-CD/Sega CD του παιχνιδιού αναπτύχθηκε επίσης, αλλά ποτέ δεν κυκλοφόρησε παρά την πλήρη ολοκλήρωσή του. Αυτή η έκδοση διέρρευσε τελικά στο Διαδίκτυο πολλά χρόνια αργότερα. Μια μηχανή φλίπερ με βάση την ταινία που σχεδίασε ο Τζορτζ Γκομέζ κυκλοφόρησε τον Αύγουστο του 1995 από την Williams.
Η Sony συνειδητοποίησε από νωρίς τις δυνατότητες επίτευξης του δημογραφικού στόχου μέσω του μάρκετινγκ Διαδικτύου και έγινε προώθηση της ταινίας με ένα online κυνήγι θησαυρού, προσφέροντας 20.000 δολάρια σε βραβεία. Ένα από τα στελέχη παραπέμπη στο σχόλιο: «Βλέπουμε το Διαδίκτυο ως έναν τούρμπο μεσολαβητή. Αντί ενός ατόμου που λέει σε κάποιον άλλο ότι κάτι καλό συμβαίνει, είναι ένα πρόσωπο που απευθύνεται σε εκατομμύρια!» Ο ιστότοπος της ταινίας διευκόλυνε περαιτέρω διασταυρούμενη προώθηση, με την πώληση εμπορευμάτων που εκδόθηκαν από τη Sony Signature, όπως ένα φλιτζάνι τσαγιού «hack your own brain» και φλιτζάνια καφέ Φάρμακομ. Ο σεναριογράφος Γουίλιαμ Γκίμπσον απαντούσε σε ερωτήσεις σχετικά με το βιντεοπαιχνίδι από οπαδούς του online. Ο συνήθως μοναχικός συγγραφέας, που παρά την δημιουργία μιας από τις βασικές μεταφορές για την εποχή του διαδικτύου στον κυβερνοχώρο ποτέ δεν ήταν προσωπικά στο Διαδίκτυο, παρομοίασε την εμπειρία με το να «κάνεις ντους με αδιάβροχο» και «προσπάθεια να κάνεις φιλοσοφία σε κώδικα Μορς».
Αποδοχή
Η ταινία απέσπασε γενικά κακές κριτικές και κατέχει μια βαθμολογία 14% στο Rotten Tomatoes από 29 κριτικούς. Η ταινία ήταν μια οικονομική απογοήτευση στις Η.Π.Α., κερδίζοντας $19.075.720 στην εγχώρια αμερικανική αγορά έναντι του προϋπολογισμού $26 εκατομμυρίων. Κυκλοφόρησε στις Ηνωμένες Πολιτείες στις 26 Μαΐου 1995 σε 2.030 θέατρα, με απόδοση $6,033,850 το πρώτο Σαββατοκύριακο. Ωστόσο, η ταινία ήταν πολύ πιο επιτυχημένη παγκοσμίως, κερδίζοντας $52.4 εκατομμύρια συνολικά. Η ερμηνεία του Ριβς τον κατέστησε υποψήφιο για τον Χειρότερο Ηθοποιό (επίσης για το Περπατώντας στα σύννεφα) στα Χρυσά Βατόμουρα, αλλά βραβεύτηκε τελικά ο Πόλι Σορ για το Jury Duty.
Κυκλοφορία
Το πρώτο DVD της ταινίας κυκλοφόρησε στην Αμερική από την Sony Pictures Home Entertainment στις 25 Νοεμβρίου 1997. Στο Ηνωμένο Βασίλειο, DVD κυκλοφόρησε από την 20th Century Fox στις 19 Απριλίου 2004. Στις αρχές του 2010, η ταινία κυκλοφόρησε από την Image Entertainment σε Blu-ray και DVD. Στην Ελλάδα, η ταινία κυκλοφόρησε σε VHS από την Home Video Hellas και σε DVD από την Arcadia Entertainment μέσω της φίρμας Video Elit, με διαστάσεις οθόνης 4:3, έναντι των κανονικών widescreen διαστάσεων.
Εξωτερικοί σύνδεσμοι
Κατηγορία:Ταινίες του 1995 Κατηγορία:Ταινίες επιστημονικής φαντασίας Κατηγορία:Καναδικές ταινίες‎ Κατηγορία:Καναδικές ταινίες δράσης Κατηγορία:Καναδικές ταινίες φαντασίας Κατηγορία:Κυβερνοπάνκ ταινίες Κατηγορία:Αγγλόφωνες ταινίες Κατηγορία:Ταινίες γυρισμένες στον Καναδά‎ Κατηγορία:Ιαπωνόφωνες ταινίες Κατηγορία:Αμερικανικές ταινίες δράσης
Rollin' Stone: The Golden Anniversary Collection
Η συλλογή αποτελείται από κομμάτια που ηχογράφησε ο Γουότερς από το 1947 ως το 1952, με τις πρώιμες εκτελέσεις να έχουν κυκλοφορήσει μέσω της "Aristocrat Records".
Οι μουσικοί
Οι μουσικοί που ηχογράφησαν τα τραγούδια του "Rollin' Stone: The Golden Anniversary Collection" ήταν οι εξής:
Χριστιανισμός στην Κύπρο
Ο χριστιανισμός είναι η μεγαλύτερη θρησκεία στην Κύπρο. Στον χριστιανισμό ανήκει ένα μεγάλο ποσοστό του πληθυσμού του νησιού, το οποίο φτάνει μέχρι και το 78%. Οι περισσότεροι Κύπριοι χριστιανοί υπάγονται στην Ελληνορθόδοξη Εκκλησία, ενώ οι υπόλοιποι ανήκουν σε μικρότερες θρησκευτικές ομάδες, όπως: Αγγλικανοί, Ρωμαιοκαθολικοί, Μαρωνίτες, Αρμένιοι Αποστολικοί, Ευαγγελικοί.
Οι περισσότεροι Μαρωνίτες είναι Ρωμαιοκαθολικοί, ενώ στην Κύπρο ζουν περίπου 10.000 ρωμαιοκαθολικοί. Επίσης, στην Κύπρο ζουν περίπου 600.000 Ορθόδοξοι χριστιανοί.
Παραπομπές
Κατηγορία:Χριστιανισμός στην Κύπρο
Καρβονύλιο
Στην οργανική χημεία, μια καρβονυλομάδα είναι μια χαρακτηριστική ομάδα που αποτελείται από ένα άτομο άνθρακα ενωμένο με διπλό δεσμό με ένα άτομο οξυγόνου: C=O. Είναι σύνηθες σε αρκετές κατηγορίες οργανικών ενώσεων, ως μέρος πολλών μεγαλύτερων χαρακτηριστικών ομάδων. Μια ένωση που περιέχει καρβονυλομάδα αναφέρεται συχνά ως καρβονυλική ένωση.
Ο όρος καρβονύλιο μπορεί επίσης να αναφέρεται στο μονοξείδιο του άνθρακα ως ενός υποκαταστάτη σε ένα ανόργανο ή οργανομεταλλικό σύμπλοκο (ένα μεταλλοκαρβονύλιο, π.χ. νικελοκαρβονύλιο).
Το υπόλοιπο αυτού του άρθρου αφορά τον ορισμό του καρβονυλίου στην οργανική χημεία, όπου ο άνθρακας και το οξυγόνο μοιράζονται έναν διπλό δεσμό.
Καρβονυλικές ενώσεις
Μια καρβονυλομάδα χαρακτηρίζει του παρακάτω τύπους ενώσεων:
Σημειώστε ότι συνήθως χρησιμοποιούνται οι πιο ειδικές ονομασίες. Παραδείγματος χάρη, οι δομές R(CO)O(CO)R' είναι γνωστές ως ανυδρίτες οξέος, παρά ως η πιο γενική ονομασία εστέρας, αν και η δομή του εστέρα είναι παρούσα.
Άλλες οργανικές καρβονυλικές ενώσεις είναι η ουρία και τα καρβαμιδικά, τα παράγωγα των ακυλοχλωριδίων, τα χλωροφορμικά, το φωσγένιο, ανθρακικοί εστέρες, θειοεστέρες, λακτόνες, λακτάμες, υδροξαμικά, και ισοκυανικά. Παραδείγματα ανόργανων καρβονυλικών ενώσεων είναι το διοξείδιο του άνθρακα και το θειούχο καρβονύλιο.
Μια ειδική ομάδα των καρβονυλικών ενώσεων είναι οι 1,3-δικαρβονυλικές ενώσεις που έχουν όξινα πρωτόνια στην κεντρική μονάδα μεθυλενίου. Παραδείγματα είναι τo οξύ Μέλντρουμ (Meldrum's acid), ο μηλονικός διαιθυλεστέρας (diethyl malonate) και η ακετυλακετόνη (acetylacetone).
Δραστικότητα
Το οξυγόνο είναι πιο ηλεκτραρνητικό από τον άνθρακα και συνεπώς απομακρύνει την ηλεκτρονιακή πυκνότητα από τον άνθρακα αυξάνοντας την πολικότητα του δεσμού. Συνεπώς, ο άνθρακας γίνεται ηλεκτρονιόφιλος (ελαφρά θετικός). Μπορεί να προσβληθεί από πυρηνόφιλα (αρνητικά φορτισμένα ιόντα, όπως το κυανιούχο ιόν) ή ένα αρνητικά φορτισμένο τμήμα ενός άλλου μορίου, όπως το "μονήρες ζεύγος" του ατόμου αζώτου στο μόριο της αμμωνίας. Κατά την αντίδραση, ο διπλός δεσμός άνθρακα-οξυγόνου σπάει, και η καρβονυλομάδα μπορεί να υποστεί αντιδράσεις προσθήκης. Αυτή η αντίδραση είναι γνωστή ως αντίδραση προσθήκης-απόσπασης (επειδή ένα μόριο νερού συχνά χάνεται) ή ως αντίδραση συμπύκνωσης.
Επίσης, το ηλεκτραρνητικό οξυγόνο μπορεί να αντιδράσει με ένα ηλεκτρόφιλο· παραδείγματος χάρη, ένα πρωτόνιο σε ένα όξινο διάλυμα ή άλλο οξύ κατά Λιούις σχηματίζοντας ένα ιόν οξοκαρβενίου.
Τα άλφα υδρογόνα μιας καρβονυλικής ένωσης είναι πολύ πιο όξινα (χοντρικά 1030 φορές πιο όξινα) από τον τυπικό υβριδισμό τροχιακών sp3 των δεσμών C-H, όπως αυτών στο μεθάνιο. Παραδείγματος χάρη, οι τιμές pKa της αιθανάλης και της προπανόνης είναι 16,7 και 19 αντίστοιχα, ενώ η τιμή pKa του μεθανίου με προεκβολή δίνει περίπου 50. Αυτό συμβαίνει επειδή το καρβονύλιο είναι σε ταυτομέρεια με μια ενόλη. Η αποπρωτονίωση της ενόλης με μια ισχυρή βάση παράγει ένα ενολικό που είναι ένα ισχυρό πυρηνόφιλο και μπορεί να αλκυλιώσει ηλεκτρόφιλα όπως άλλα καρβονύλια.
Τα αμίδια είναι είναι οι πιο σταθερές συζεύξεις καρβονυλίου λόγω της υψηλής σταθερότητας μεσομέρειας μεταξύ δεσμών αζώτου-άνθρακα και άνθρακα-οξυγόνου.
Οι καρβονυλομάδες μπορούν να αναχθούν αντιδρώντας με αντιδραστήρια υδριδίου όπως τετραϋδροβορικό νάτριο (NaBH4) και LiAlH4, ή καταλυτικά με υδρογόνο και έναν καταλύτη όπως χαλκό-χρωμίτη, νικέλιο Ράνεϊ, ρήνιο, ρουθήνιο ή ακόμα ρόδιο. Οι κετόνες δίνουν δευτεροταγείς αλκοόλες· οι αλδεΰδες, οι εστέρες και τα καρβοξυλικά οξέα δίνουν πρωτοταγείς αλκοόλες.
Τα καρβονύλια μπορούν να αλκυλιωθούν με πυρηνόφιλη προσβολή από οργανομεταλλικά αντιδραστήρια όπως αντιδραστήρια οργανολιθίου και αντιδραστήρια Γκρινιάρ (Grignard). Τα καρβονύλια μπορούν επίσης να αλκυλιωθούν από ενολικά όπως στην αλδολική αντίδραση. Τα καρβονύλια είναι επίσης πρωτότυπες ομάδες με βινύλογη δραστικότητα, π.χ. την αντίδραση Μίκαελ (Michael reaction) όπου ένας ακόρεστος άνθρακας σε συνδυασμό με το καρβονύλιο αλκυλιώνεται αντί για το ίδιο το καρβονύλιο.
Σε περίπτωση πολλών τύπων καρβονυλίων σε ένα μόριο, αναμένεται να αντιδράσει πρώτα το πιο ηλεκτρόφιλο. Ακυλοχλωρίδια και καρβοξυλικοί ανυδρίτες αντιδρούν πιο γρήγορα, ακολουθούμενα από τις αλδεΰδες και τις κετόνες. Οι εστέρες αντιδρούν πολύ πιο αργά και τα αμίδια μόλις που αντιδρούν λόγω της μεσομέρειας του αζώτου του αμιδίου προς την καρβονυλομάδα. Αυτό το αποτέλεσμα οφείλεται κυρίως στη μείωση του ηλεκτρόφιλου χαρακτήρα του ατόμου άνθρακα του καρβονυλίου. Αυτή η διαφορά δραστικότητας επιτρέπει την επαγωγή χημειοεκλεκτικότητας. Ένα διδακτικό παράδειγμα βρίσκεται στο τελευταίο τμήμα της ολικής σύνθεσης της μονενσίνης από τον Kishi το 1979:
Η αριστερή πλευρά του μορίου κατέχει δύο δυνητικές ηλεκτρόφιλες θέσεις: μια αλδεΰδη (με γαλάζιο χρώμα) και έναν εστέρα (με πράσινο χρώμα). Μόνο η αλδεΰδη, που είναι πιο ηλεκτρόφιλη, θα αντιδράσει με το ενολικό ιόν της μεθυλοκετόνης στο άλλο μέρος του μορίου. Ο μεθυλεστέρας παραμένει ανέπαφος. Φυσικά, και άλλα φαινόμενα μπορεί να παίξουν ρόλο σε αυτήν την διεργασία επιλογής: ηλεκτρονιακά φαινόμενα, στερεοχημικά φαινόμενα, ...
Άλλες σημαντικές αντιδράσεις περιλαμβάνουν:
α,β-ακόρεστες καρβονυλικές ενώσεις
Οι α,β-ακόρεστες καρβονυλικές ενώσεις είναι μια σημαντική τάξη των καρβονυλικών ενώσεων με τη γενική δομή (O=CR)−Cα=Cβ-R. Σε αυτές τις ενώσεις η καρβονυλομάδα είναι συζευγμένη με ένα αλκένιο (από όπου και το επίθετο ακόρεστη), από την οποία προκύπτουν ειδικές ιδιότητες. Αντίθετα προς τα απλά καρβονύλια, οι α,β-ακόρεστες καρβονυλικές ενώσεις προσβάλλονται συχνά από πυρηνόφιλα στον β άνθρακα. Αυτή η μορφή δραστικότητας λέγεται βινύλογη (vinylogous). Παραδείγματα ακόρεστων καρβονυλικών ενώσεων είναι η προπενάλη, το μεσιτυλοξείδιο, το προπενικό οξύ και το μηλεϊνικό οξύ. Οι ακόρεστες καρβονυλικές ενώσεις μπορούν να παρασκευαστούν στο εργαστήριο με μια αλδολική αντίδραση και με την αντίδραση Πέρκιν.
Η καρβονυλομάδα απομακρύνει τα ηλεκτρόνια από το αλκένιο και η αλκενική ομάδα απενεργοποιείται συνεπώς, προς ένα ηλεκτρόφιλο, όπως το βρώμιο ή το υδροχλωρικό οξύ. Ως γενικός κανόνας με ασύμμετρα ηλεκτρόφιλα, το υδρογόνο πηγαίνει στην α-θέση σε μια ηλεκτρόφιλη προσθήκη. Αφ' ετέρου, αυτές οι ενώσεις ενεργοποιούνται προς τα πυρηνόφιλα σε πυρηνόφιλη συζυγή προσθήκη.
Επειδή οι α,β-ακόρεστες ενώσεις είναι ηλεκτρόφιλες, πολλές α,β-ακόρεστες καρβονυλικές ενώσεις είναι τοξικές, μεταλλαξιογόνες και καρκινογόνες. Το DNA μπορεί να προσβάλλει τον β άνθρακα και συνεπώς να αλκυλιωθεί. Όμως, η ενδογενής δεσμευτική ένωση γλουταθειόνη προστατεύει φυσικά από τοξικά ηλεκτρόφιλα στο σώμα.
Παραπέρα μελέτη
Κατηγορία:Οργανική χημεία
Σιδηροδρομικός σταθμός Λεύκας
Ο Σιδηροδρομικός Σταθμός Λεύκας είναι σταθμός του Οργανισμού Σιδηροδρόμων Ελλάδας επί της γραμμής 3 του προαστιακού Αθήνας (η οποία λειτουργεί κατά το μήκος της σιδηροδρομικής γραμμής Πειραιά - Αθήνας. Βρίσκεται στον Πειραιά και έλαβε την ονομασία του από την πειραϊκή συνοικία της Λεύκας, την οποία εξυπηρετεί.
Ο σταθμός Λεύκας εγκαινιάστηκε στην αρχική του μορφή από τους Σιδηροδρόμους Πειραιώς - Αθηνών - Πελοποννήσου (ΣΠΑΠ) σε ημερομηνία, η οποία εικάζεται ότι ήταν η 30ή Ιουνίου 1884, και έκλεισε στις 7 Αυγούστου 2005, μαζί με το τμήμα Πειραιά - Αγίων Αναργύρων της γραμμής. Μετά από ανακατασκευή, επανεγκαινιάστηκε ως σταθμός του προαστιακού Αθήνας, στις 3 Ιουνίου 2007. Διαθέτει δύο πλευρικές αποβάθρες. Στο συγκρότημα του σταθμού Λεύκας λειτουργούσε το κεντρικό μηχανοστάσιο των ΣΠΑΠ, τμήματα του οποίου λειτουργούν μέχρι σήμερα, παρόλο που είναι απομονωμένο από το υπόλοιπο δίκτυο μετρικού εύρους.
Λόγω ακριβώς του μηχανοστασίου (παραρτήματος) των ΣΠΑΠ που στεγαζόταν δίπλα στον σταθμό Λεύκας, ο τελευταίος έφερε παλαιότερα την ονομασία Παράρτημα, την οποία έλαβε σε άγνωστη ημερομηνία. Παραμένει επίσης άγνωστο μέχρι πότε την έφερε, αν και καταγράφεται έως και τη δεκαετία του 1990. To μηχανοστάσιο καταργήθηκε το 2005 και πλέον φιλοξενεί το νέο σιδηροδρομικό μουσείο του ΟΣΕ (Υμηττού & Αδριανού, Καμίνια) που μετεγκαταστάθηκε από τα Θυμαράκια.
Δομή σταθμού
Λεύκα Λεύκα Λεύκα Λεύκα Λεύκα Λεύκα Κατηγορία:Κτίρια και κατασκευές στον Πειραιά
Μπολίβαρ Βενεζουέλας
Το μπολίβαρ είναι το νόμισμα της Βενεζουέλας από το 1879. Την 1η Ιανουαρίου 2008 άρχισε να κυκλοφορεί το «μπολίβαρ φουέρτε» (bolívar fuerte, πληθυντικός: bolívares fuertes, κωδικός ISO 4217: VEF, τοπική συντομογραφία Bs.F) που σημαίνει «ισχυρό μπολίβαρ», αντικαθιστώντας το παλιό μπολίβαρ (VEB / Bs.) με ισοτιμία Bs.F 1 = Bs 1000. Αυτό ακολουθήθηκε από το "μπολίβαρ σομπεράνο". Στη συνέχεια υιοθετήθηκε το πετρό ως νόμισμα και από την 1η Οκτωβρίου 2021 παράλληλα το μπολίβαρ ντιχιτάλ, το οποίο υποδιαιρείται σε 100 σέντιμο (céntimos) όπως υποδιαιρείτο κάποτε και το παλιό.
Ιστορία
Από την 1 Μαρτίου 2005, ορίστηκε μια σταθερή ισοτιμία έναντι το αμερικανικού δολαρίου από την Κεντρική Τράπεζα της Βενεζουέλας: Bs 2150 = $1.
Η κυβέρνηση της Βενεζουέλας ανακοίνωσε στις 7 Μαρτίου 2007 ότι το μπολίβαρ επρόκειτο να ανατιμηθεί σε αναλογία 1 προς 1000 την 1 Ιανουαρίου 2008 και να μετονομαστεί σε bolívar fuerte, σε μια προσπάθεια διευκόλυνσης των συναλλαγών και της τήρησης λογιστικών αρχείων. Το νέο όνομα κυριολεκτικά σημαίνει «ισχυρό μπολίβαρ», αλλά επίσης αναφέρεται σε ένα παλιό κέρμα που ονομαζόταν πέσο φουέρτε και άξιζε 10 ισπανικά ρεάλ.
Το όνομα «μπολίβαρ φουέρτε» ήταν προσωρινό για να το διαχωρίζει από το παλιό μπολίβαρ που είχε κυκλοφορήσει μέχρι το 2009.
Η Κεντρική Τράπεζα της Βενεζουέλας ηγήθηκε εκστρατείας για την προώθηση του νέου νομίσματος με το σύνθημα: «Ισχυρή οικονομία, ισχυρό μπολίβαρ, ισχυρή χώρα».
Κέρματα
Το 1879, κυκλοφόρησαν ασημένια κέρματα με αξίες 1/5, 1/2, 1, 2, και 5 μπολίβαρ καθώς και χρυσά των 20 μπολίβαρ. Μεταξύ 1886 και 1889 κόπηκαν και χρυσά κέρματα των 100 μπολίβαρ. Το 1894, εισήχθηκαν ασημένια κέρματα του 1/4 μπολίβαρ και ακολούθησαν κέρματα από χαλκονικέλιο με αξίες 5 και 12½ σέντιμο το 1896.
Το 1912 σταμάτησε η παραγωγή χρυσών κερμάτων και το 1936 σταμάτησαν να κόβονται κέρματα των 5 μπολίβαρ. Το 1965, το ασήμι στα κέρματα των 25 και 50 σέντιμο αντικαταστάθηκε από νικέλιο και το ίδιο έγινε και το 1967 στα κέρματα των 1 και 2 μπολίβαρ. Το 1971 εκδόθηκαν κέρματα των 10 σέντιμο από χαλκονικέλιο καθώς τα τελευταία κέρματα των 12½ σέντιμο είχαν κοπεί το 1958. Νικελένιο κέρμα των 5 μπολίβαρ κυκλοφόρησε το 1973. Καλυμμένος χάλυβας (πρώτα από χαλκό και μετά από νικέλιο και χαλκονικέλιο) άρχισε να χρησιμοποιείται για τα 5 σέντιμο από το 1974. Χάλυβας καλυμμένος με νικέλιο εισήχθη σε όλες τις αξίες από 25 σέντιμο μέχρι 5 μπολίβαρ το 1989.
Το 1998, μετά από μια περίοδο ψηλού πληθωρισμού, εκδόθηκε μια νέα σειρά κερμάτων με αξίες 10, 20, 50, 100, και 500 μπολίβαρ. Το 2006 εισήχθη και κέρμα των 1000 μπολίβαρ, αλλά ανακλήθηκε διότι είχε χρησιμοποιηθεί ο παλιός θυρεός.
Όλα αυτά τα κέρματα είχαν το ίδιο σχέδιο. Στη μπροστινή πλευρά παρουσιάζεται σε αριστερό προφίλ ο Σιμόν Μπολίβαρ μαζί με τη φράση «Bolívar Libertador» («Μπολίβαρ ο Ελευθερωτής») σε ένα επτάγωνο που συμβολίζει τα επτά άστρα της σημαίας. Στην πίσω πλευρά απεικονίζεται ο θυρεός της χώρας ενώ κυκλικά γύρω του αναγράφεται το επίσημο όνομα της χώρας (República Bolivariana de Venezuela) καθώς και το έτος και η αξία στο κάτω μέρος. το 2001 η πίσω πλευρά αλλάχτηκε. Η αξία μπήκε στα δεξιά του θυρεού, το όνομα της χώρα διαγράφει ημικύκλιο, και το έτος κυκλοφορίας είναι στο κάτω μέρος.
Τραπεζογραμμάτια
Το 1940 η Κεντρική Τράπεζα της Βενεζουέλας άρχισε να εκδίδει τραπεζογραμμάτια και μέχρι το 1945 είχε εισαγάγει τις ακόλουθες αξίες: 10, 20, 50, 100, και 500 μπολίβαρ. Μεταξύ 1966 και 1974 εκδίδονταν τραπεζογραμμάτια των 5 μπολίβαρ και μετά αντικαταστάθηκαν με κέρματα. Το 1989 εκδόθηκαν τραπεζογραμμάτια για 1, 2 και 5 μπολίβαρ.
Με τη μεγάλη αύξηση του πληθωρισμού, άρχισαν να εκδίδονται όλο και μεγαλύτερες αξίες: 1000 μπολίβαρ το 1991, 2000 και 5000 μπολίβαρ το 1994 και 10000, 20000, και 50000 μπολίβαρ το 1998. Τα πρώτα τραπεζογραμμάτια των 20000 έγιναν σε πράσινο παρόμοιο του τραπεζογραμματίου των 2000 προκαλώντας σύγχυση κι έτσι το χρώμα τους αργότερα αλλάχτηκε σε λαδί.
Τα τραπεζογραμμάτια του μπολίβαρ φουέρτε είναι σε αξίες των 2, 5, 10, 20, 50 και 100.
Το μπολίβαρ φουέρτε ήταν σε χρήση έως τις 20 Αυγούστου 2018.
Μπολίβαρ Σομπεράνο
Το Bolívar Soberano (VES) χρησιμοποιήθηκε από τις 20 Αυγούστου 2018 έως την 1η Οκτωβρίου 2021.
Πέτρο και Ψηφιακό Μπολίβαρ
Στις 20 Φεβρουαρίου 2018 η χώρα υιοθέτησε το πετρό ως νόμισμα. Το πετρό (Petromoneda) (PTR) κυκλοφορεί σήμερα παράλληλα με το ψηφιακό μπολίβαρ. Την 1η Οκτωβρίου 2021 τέθηκε σε κυκλοφορία το ψηφιακό μπολίβαρ (Bolívar Digital), με κωδικό VED.
Φραντσίσκα Θέμερσον
Η Φραντσίσκα Θέμερσον (πολωνικά: Franciszka Themerson) (28 Ιουνίου 1907 - 29 Ιουνίου 1988) ήταν Πολωνή, αργότερα Βρετανή, ζωγράφος, εικονογράφος, σκηνοθέτης και σκηνογράφος.
Μπολίβαρ Βενεζουέλας
Εξωτερικοί σύνδεσμοι
Μπολίβαρ Κατηγορία:Βενεζουέλα
Φραντσίσκα Θέμερσον
Βιογραφία
Κόρη του καλλιτέχνη Γιάκουμπ Βάινλες, η Θέμερσον γεννήθηκε στη Βαρσοβία το 1907. Αποφοίτησε από το Μουσικό Πανεπιστήμιο «Φρεντερίκ Σοπέν» και την Ακαδημία Καλών Τεχνών της Βαρσοβίας το 1931. Από το 1938 έως το 1940 έζησε στο Παρίσι και στη συνέχεια από το 1940 έζησε στο Λονδίνο μέχρι το θάνατό της το 1988. Ήταν κυρίως ζωγράφος, αν και, καθ' όλη τη διάρκεια της ζωής της, εργάστηκε σε διάφορους άλλους τομείς των εικαστικών τεχνών: εικονογράφησης, σκηνής και γραφιστικής.
Η Θέμερσον συνεργάστηκε με τον σύζυγό της, τον συγγραφέα Στέφαν Θέμερσον, σε πειραματικές ταινίες, όπως: Apteka (Φαρμακείο, 1930), Europa (1931–1932), Drobiazg Melodyjny (Μελωδική Στιγμή, 1933), Zwarcie (Βραχυκύκλωμα, 1935) και Przygoda Czlowieka Poczciwego (Περιπέτεια του καλού ανθρώπου, 1937), όπου μόνο η τελευταία σώζεται, μαζί με δύο ταινίες που έκαναν μαζί στη Βρετανία, Calling Mr Smith (1943), μια ιστορία των ναζιστικών φρικαλεοτήτων στην Πολωνία και το The Eye and the Ear (1944/45), μια διερεύνηση της οπτικοποίησης της μουσικής. Ένα remake της Europa δημιουργήθηκε στην Πολωνία τη δεκαετία του 1980 και ένα ελλιπές αντίγραφο της αρχικής ταινίας βρέθηκε σε ένα αρχείο στο Βερολίνο το 2019.
Οι σημαντικότερες ατομικές της εκθέσεις - πινάκων και σχεδίων - περιλαμβάνουν τις εκθέσεις στη Γκαλερί One One One το 1957 και το 1959, στην Drian Galleries το 1963, στη Ζαχέντα της Βαρσοβίας το 1964, στη New Gallery του Μπέλφαστ το 1966, στη Γκαλερί Ντεμάρκο του Εδιμβούργου το 1968, στην ρετροσπεκτιβική έκθεση στην Γκαλερί του Ουάιτσαπελ το 1975, στο Gruenebaum της Νέας Υόρκης το 1978, στις Λοτζ, Βαρσοβία και Βρότσουαφ το 1981-1982, στο Μουσείο Μοντέρνας Τέχνης του Άλμποργκ το 1991, στο Gardner Center του Πανεπιστημίου του Σάσσεξ το 1992, στο Γκντανσκ το 1993, στη Γκαλερί Redfern το 1993, στο Βασιλικό Εθνικό Θέατρο το 1993 και στην Royal Festival Hall το 1993. Επίσης, Unposted Letters στο Αυτοκρατορικό Μουσείο Πολέμου του Λονδίνου το 1996, Kordegarda στη Βαρσοβία το 1998, Art First στο Λονδίνο το 1999 και 2001, CK Zamek στο Πόζναν το 2004, Europe House στο Λονδίνο το, 2013, GV Art Gallery στο Λονδίνο το 2013 και στο Μουσείο Τέχνης του Λοτζ το 2013.
Μια συλλογή από ευχετήριες κάρτες της Θέμερσον, που ονομάζεται Gaberbocchus some of the old favourites, είναι στη συλλογή της Εθνικής Βιβλιοθήκης της Πολωνίας.
Εξωτερικοί σύνδεσμοι
Κατηγορία:Πολωνές ζωγράφοι Κατηγορία:Βρετανίδες ζωγράφοι Κατηγορία:Πολωνοί εικονογράφοι Κατηγορία:Βρετανοί εικονογράφοι Κατηγορία:Πολωνοί σκηνογράφοι Κατηγορία:Βρετανοί σκηνογράφοι Κατηγορία:Πολωνές καλλιτέχνιδες Κατηγορία:Βρετανίδες καλλιτέχνιδες
Θνητότητα
Στην επιδημιολογία, η θνητότητα είναι η αναλογία των θανάτων από κάποια νόσο σε σχέση με τον συνολικό αριθμό ανθρώπων που έχουν διαγνωστεί με την νόσο σε δεδομένο χρονικό διάστημα. Η θνητότητα εκφράζεται συνήθως ως ποσοστό και είναι δείκτης της σοβαρότητας της νόσου. Η θνητότητα χρησιμοποιείται συνήθως για νόσους με περιορισμένη χρονική διάρκεια, όπως εξάρσεις κρουσμάτων κάποιας οξείας λοίμωξης. Η θνητότητα θεωρείται οριστική όταν καταγραφεί η έκβαση όλων των κρουσμάτων (ίαση ή θάνατος). Είναι σημαντικό να σημειωθεί ότι η θνητότητα μιας ασθένειας δεν είναι σταθερή. Διαφέρει μεταξύ πληθυσμών και μεταβάλλεται με τον χρόνο, λόγω της αλληλεπίδρασης μεταξύ του αιτιολογικού παράγοντα της νόσου, του ξενιστή και του περιβάλλοντος, όπως επίσης και των διαθέσιμων θεαραπειών και της ποιότητας της ιατρικής φροντίδας.
Ορολογία
H θνησιμότητα –που συχνά συγχέεται με την θνητότητα– μετράει τον αριθμό των θανάτων σε ένα πληθυσμό (είτε γενικά είτε λόγω συγκεκριμένης αιτίας) σε δεδομένο χρονικό διάστημα σε σχέση με το μέγεθος του πληθυσμού. Η θνητότητα παίρνει τιμές από 0 μέχρι και 1 (ή από 0% μέχρι και 100%), επομένως μετράει τον κίνδυνο. Με άλλα λόγια είναι πιθανότητα ή αναλογία επίπτωσης, η οποία ονομάζεται και αθροιστική επίπτωση. Δεν είναι λόγος, εφόσον οι λόγοι παίρνουν τιμές και εκτός του διαστήματος 0 με 1. Επίσης, η θνητότητα δεν είναι ρυθμός (rate) ή πυκνότητα επίπτωσης, εφόσον δεν μετράει αλλαγές με την πάροδο του χρόνου. Επομένως, παρόλο που ο όρος «ρυθμός θνητότητας» (case fatality rate ή CFR) εμφανίζεται συχνά στην επιστημονική βιβλιογραφία, στην πραγματικότητα είναι λανθασμένη η χρήση του, εάν θέλουμε να είμαστε εντελώς ακριβείς.
Πρακτικές δυσκολίες
Η μεγαλύτερη δυσκολία στην εκτίμηση της θνητότητας είναι η διασφάλιση της ακρίβειας του αριθμητή και του παρονομαστή. Για παράδειγμα, όσο μεγαλύτερη είναι η διάρκεια μιας νόσου, αυξάνεται η πιθανότητα ότι ο ασθενής θα πεθάνει από αιτία που δεν σχετίζεται με την συγκεκριμένη νόσο. Αν αυτό συμβεί, τότε θα υποεκτιμηθεί η θνητότητα της ασθένειας. Αυτό εξηγεί γιατί η θνητότητα χρησιμοποιείται κυρίως για οξείες λοιμώδεις νόσους. Ακόμα και σε αυτές τις περιπτώσεις όμως υπάρχει πιθανότητα λανθασμένης εκτίμησης. Για παράδειγμα, κατά την διάρκεια μιας έξαρσης κρουσμάτων με υψηλές ημερήσιες αυξήσεις και μεγάλη περίοδο μέχρι την οριστική έκβαση, είναι πιθανό να υποεκτιμηθεί η θνητότητα. Από την άλλη, σε μια έξαρση όπου καταγράφονται μόνο τα κρούσματα με σοβαρά συμπτώματα και όπου πολλοί ασθενείς με ήπια ή καθόλου συμπτώματα δεν προσέρχονται για διάγνωση, η θνητότητα θα υπερκτιμηθεί. Για τον λόγο αυτό χρησιμοποιείται συχνά στην βιβλιογραφία για την εκτίμηση λοιμωδών νόσων ο λόγος:
Ο λόγος αυτός ονομάζεται στην αγγλική βιβλιογραφία IFR (Infection Fatality Rate). Για την ορθή εκτίμηση τόσο του αριθμητή όσο και του παρονομαστή χρειάζονται επαρκή και αξιόπιστα τεστ για την διαπίστωση της μόλυνσης (ακόμα και σε υγιή άτομα, άτομα δηλαδή που μολύνθηκαν χωρίς να παρουσιάσουν συμπτώματα ασθένειας), σχετικά ακριβής εκτίμηση του μέσου χρόνου μεταξύ μόλυνσης και θανάτου στις περιπτώσεις θανατηφόρας έκβασης, καθώς και επαρκώς τυχαιοποιημένες έρευνες μέτρησης της συχνότητας της μόλυνσης στον γενικό πληθυσμό (ακόμη και μεταξύ υγιών ατόμων).
Παραδείγματα
Τα πιο κάτω παραδείγματα αποτελούν πιθανές τιμές για την θνητότητα κάποιων λοιμωδών νόσων:
Παραπομπές
Κατηγορία:Επιδημιολογία Κατηγορία:Έρευνα
Top Gun: Maverick
Το Top Gun: Maverick είναι αμερικανική δραματική ταινία δράσης του 2022 σε σκηνοθεσία Τζόσεφ Κοσίνσκι και σενάριο των Έρεν Κρούγκερ, Έρικ Γουάρεν Σίνγκερ και Κρίστοφερ Μαγκουάιρ, από την ιστορία των Πήτερ Κρεγκ και Τζάστιν Μαρκς. Είναι η συνέχεια της πρώτης ταινίας Top Gun (παραγωγής του 1986) και η δεύτερη ταινία της σειράς ταινιών Top Gun. Στη ταινία πρωταγωνιστεί ο Τομ Κρουζ ως Πιτ ‘’Μάβερικ’’ Μίτσελ που επαναλαμβάνει τον ρόλο του ως μέλος του TOPGUN, μαζί με τους Μάιλς Τέλερ, Τζένιφερ Κόνελι, Τζον Χαμ, Γκλεν Πάουελ, Λούις Πούλμαν, Εντ Χάρις, και Βαλ Κίλμερ (ο οποίος επίσης επαναλαμβάνει τον ρόλο του). Ακολουθεί τον Μάβερικ που αντιμετωπίζει το παρελθόν του ενώ εκπαιδεύει μια ομάδα νεότερων αποφοίτων TOPGUN, συμπεριλαμβανομένου του γιου του αποθανόντος καλύτερου φίλου του.
Η ανάπτυξη ενός σίκουελ του Top Gun ανακοινώθηκε το 2010 από την Paramount Pictures. Ο Κρουζ και ο Κίλμερ κλήθηκαν να επιστρέψουν στους ρόλους τους, όπως και ο παραγωγός Τζέρι Μπρουκχάιμερ και ο σκηνοθέτης Τόνι Σκοτ. Στα μέσα του 2012 είχε ολοκληρωθεί ένα προσχέδιο του σεναρίου. Ωστόσο, στις 19 Αυγούστου εκείνης της χρονιάς, ο Σκοτ αυτοκτόνησε και η προπαραγωγή της ταινίας τέθηκε σε αναμονή. Η ταινία είναι αφιερωμένη στη μνήμη του Σκοτ. Τον Ιούνιο του 2017, ο Κοσίνσκι προσλήφθηκε και έγραψε ένα νέο προσχέδιο του σεναρίου. Τα γυρίσματα έλαβαν χώρα από τον Μάιο του 2018 έως τον Απρίλιο του 2019 στην Καλιφόρνια, στην Ουάσιγκτον και στο Μέριλαντ. Η ταινία γυρίστηκε χρησιμοποιώντας κάμερες πλήρους κάδρου με πιστοποίηση IMAX 6K. Η κυκλοφορία του ήταν αρχικά προγραμματισμένη για τις 12 Ιουλίου 2019, αλλά καθυστέρησε πρώτα από τις προσπάθειες να γυριστούν πολλές σύνθετες σκηνές δράσης, και μετά λόγω της πανδημίας του κορωνοϊού αλλά και για λόγους διαφωνιών προγραμματισμού.